اتولد يوسف ابن تغرى فى القاهره سنة 1410 فى بيت الامير منجك اليوسفى جنب مدرسة السلطان حسن و اتوفى ابوه سنة 1412 و هو فى دمشق اللى كان نايب السلطان عليها لما كان يوسف اللى كان اصغر ولاده لسه عنده سنتين. اكمن يوسف كان من قرايب السلطان و كبار الامرا عن طريق اخواته البنات اللى كانو متجوزين منهم ، رجعوه مصر و اتربى فى بيت اخته اللى كانت متجوزه من قاضى قضاة مصر اياميها ناصر الدين بن العديم اللى اتوفى فإتجوزت بعده قاضى القضاه جلال الدين البلقينى. ابن تغرى اتعلم على ايد البلقينى و على ايدين كبار مشايخ و علما و مؤرخين عصره زى ابن حجر العسقلانى و ابن ظهيره و ابن عربشاه و بكده نشأ نشأه علميه و دينيه، و لازم مجالس مؤرخين عصره بدر الدين العينى و عميد مؤرخين مصر تقى الدين المقريزي و اتعلم منهم حب التاريخ و التأريخ لغاية ما بقى اكبر هواياته. فى نفس الوقت درس ابن تغرى العلوم العسكريه على ايد مماليك ابوه. بكده كبر ابن تغرى و هو بينتمى فى نفس الوقت لطبقتين ، طبقة العسكر ( اهل السيف ) و طبقة القضاه و المشايخ و العلما ( اهل العمائم ). لكن ابن تغرى كان كمان من طبقة الاكابر و الامرا اللى كانو بيتسمو "" ولاد الناس "" و كان عنده موارد دخل كتيره يعيش منها براحته من غير ما يحتاج انه يشتغل و يسعى ورا لقمة عيشه.

اعداد كبيره فى الوقفة الاحتجاجية صامتة على طول كورنيش اسكندرية و مشاركة الدكتور البرادعى و ايمن نور فى الوقفة اللى على كوبرى ستانلى و وجود كبير للبوليس و عربيات الامن المركزى و حصلت شويه تحرش و مضايقات امنيه للمشاركين

اشتهر أدهم وانلي بتسجيله لحياة المسرح والسيرك وخاصة الباليه والأوبرا اللى قدمت عروضها فى دار الاوبرا بالقاهرة ومسرح محمد علي باسكندرية.. و سجل فى اللوحات أضواء المسرح وحركات اللاعبين معبر عن الخفة والرشاقة فى تنوع بالإضافة لموهبته فى الكاريكاتير اللى استخدمها فى السخرية من نفسه ومن معاصريه. كمان استغنى عن رسم الموديلات وخرج للشوارع والحياة العامة لتسجيل الحياة اليومية فى اسكندرية زى البحر، مراكب الصيادين والشوارع والميادين. ومن اشهر لوحاته: باليه، السلام، مصارعة الثيران، عم محروس، المحكمة الشرعية.

الاطفال المهجرين ، اطفال كانت السلطات البريطانيه بتاخدهم من اسرهم الفقيره و امهاتهم و تبعتهم لمستعمراتها و استراليا و كندا ، و هناك كانو بيقولو لهم ان اهاليهم ماتو و بيتحطو فى ملاجىء او بيستخدمو فى زراعة الاراضى. ضحايا العمليه دى كانو حوالى نص مليون طفل.

فريق تشيكوسلوفاكيا لكوره قدم (تشيكيه:Československá fotbalová reprezentace) (سلوفاكيه:Československé národné futbalové mužstvo) ، ده فريق وطنى لكوره قدم اللى فاتت فى تشيكوسلوفاكيا ، كانت اخر ماتش المباراه سنه 1993 وقبل ماينفصل بين التشيك وسلوفاكيا.

محمد بن عبد الله اللواتى ابن بطوطه ( طنجه ، المغرب ، 1304 - 1378 ) ، رحاله مغربى اتولد فى طنجه ، قضى 28 سنه فى السفر و الرحلات. رحلته الاولى كانت للحج عن طريق شمال افريقيا و مصر.و صل مصر وهى فى قمة حضارتها و تقدمها الثقافى فى عهد السلطان الناصر محمد بن قلاوون ( 1285 - 1341 ) فإنبهر بيها و باللى شافه فيها و وصفها بقوله : "" وهى أم البلاد، و قرارة فرعون ذى الأوتاد ، ذات الأقاليم العريضة و البلاد الأريضة، المتناهية فى كثرة العمارة ، المتناهية بالحسن و النضارة .. قهرت قاهرتها الأمم، و تمكنت ملوكها نواصى العرب و العجم "" .

كاس العالم 2002, ده نسخه 17 من بطوله كاس العالم واللى افتتحت من 31 مايو الى 30 يونيه 2002, واللى استضافت كوريا الجنوبيه و اليابان, البطوله دى حدثت للمره الاولانى لتاريخ فيفا انها تستضيف 2 من البلد وبرضه لاول مره راح تجرى البطوله فى قاره اسيا.